b"\n_START_ARTICLE_\nKorpus mornari\xc5\xa1ke pehote Zdru\xc5\xbeenih dr\xc5\xbeav Amerike\n_START_SECTION_\nZgodovina\n_START_PARAGRAPH_\nKorpus mornari\xc5\xa1ke pehote je bil ustanovljen 10. novembra 1775 kot Kontinentalni marinci med ameri\xc5\xa1ko vojno za neodvisnost; rekrutacija se je za\xc4\x8dela v Tun Tavern v Philadelphii. Slu\xc5\xbeili so kot izkrcevalne enote za novo-ustanovljeno Kontinentalno vojno mornarico. Po koncu vojne so bili ukinjeni aprila 1783 in ponovno ustanovljeni 11. julija 1798. Kljub temu, marinci praznujejo 10. november kot rojstni dan korpusa._NEWLINE_V za\xc4\x8detku 19. stoletja je USMC sodeloval v razli\xc4\x8dnih ekspedicijah v tujih dr\xc5\xbeavah. Tako je sedem marincev in nekaj sto egiptovskih Mamelukov pod poveljstvom nadporo\xc4\x8dnika Presleya O'Bannona sodelovala pri odstranitvi diktatorja Tripolija. Prav tako so sodelovali v mehi\xc5\xa1ko-ameri\xc5\xa1ki vojni (1846-1848), kjer so zavzeli Castillo de Chapultepec in slu\xc5\xbeili kot \xc4\x8dastna stra\xc5\xbea pred mehi\xc5\xa1ko predsedni\xc5\xa1ko pala\xc4\x8do._NEWLINE_Med ameri\xc5\xa1ko dr\xc5\xbeavljansko vojno marinci niso sodelovali v ve\xc4\x8dji meri, saj so bili ve\xc4\x8dinoma vpleteni v manj\xc5\xa1e vojne po svetu. Tako so bili prisotni v Koreji, na Kubi, na Filipinih in na Kitajskem. Pred in po prvi svetovni vojni so sodelovali v t. i. bananskih vojnah na Karibih._NEWLINE_Med prvo svetovno vojno so marinci igrali vodilno vlogo pri vstopu ZDA v ta konflikt, saj so bili bojno preizku\xc5\xa1eni v \xc5\xa1tevilnih vojnah. V bitki za Belleau\xc5\xa1ki gozd so se izkazali s svojo zagrizenostjo in pogumom, tako da so jim Nemci nadeli vzdevek Hudi\xc4\x8devi psi._NEWLINE_Med drugo svetovno vojno je korpus sodeloval le v pacifi\xc5\xa1kem boji\xc5\xa1\xc4\x8du, kjer se je izkazal v \xc5\xa1tevilnih bitkah, kot so bitka za Iwo Jimo, za Guadalcanal, za Tarawo, za Okinavo,... V tem \xc4\x8dasu je marinska sila prerasla iz dveh brigad na \xc5\xa1est divizij, poleg tega pa so dobili \xc5\xa1e 132 samostojnih letalskih skvadronov._NEWLINE_Med korejsko vojno je korpus izvedel izkrcanje pri In\xc4\x8donu in od tam naprej napredoval proti Severni Koreji. Najbolj znana bitka, v katero je bil udele\xc5\xbeen USMC, je bila bitka za \xc4\x8dosinski rezervoar._NEWLINE_Med vietnamsko vojno so sodelovali v \xc5\xa1tevilnih bitkah in operacijah (npr. bitka za Da Nang, Hue City in Khe San). Bili so med prvimi, ki so pri\xc5\xa1li v Vietnam in zadnji, ki so ga zapustili, po evakuaciji ambasade v Saigonu._NEWLINE_Po Vietnamu so bili udele\xc5\xbeeni v skoraj vse ve\xc4\x8dje konflikte ZDA. 1983 je bila marinska voja\xc5\xa1nica v Libanonu bombardirana, kar je vodilo v najve\xc4\x8dje \xc5\xa1tevilo marinskih \xc5\xbertev v miru in posledi\xc4\x8dno tudi umik Ameri\xc4\x8danov iz te dr\xc5\xbeave. Med operacijo Pu\xc5\xa1\xc4\x8davska nevihta so osvobodili Kuvajt. 1996 so v Bosni osvobodili sestreljenega pilota stotnika Scotta O'Gradya. _NEWLINE_Naslednji ve\xc4\x8dji konflikt, kjer so sodelovali, je bila invazija in okupacija Iraka 2004.\n_START_SECTION_\nMoto USMC\n_START_PARAGRAPH_\nMoto USMC se glasi Semper Fidelis, kar pomeni Ve\xc4\x8dno zvesti.\n_START_SECTION_\nHimna USMC\n_START_PARAGRAPH_\nHimna USMC nosi naslov \xc2\xbbMarines' Hymn\xc2\xab\xc2\xa0in angle\xc5\xa1ko besedilo se glasi:"